CELEX: 62011TN0130
Language: el
Date: 2011-03-07 00:00:00
Title: Υπόθεση T-130/11: Προσφυγή της 7ης Μαρτίου 2011 — Gossio κατά Συμβουλίου

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/20
            
         Προσφυγή της 7ης Μαρτίου 2011 — Gossio κατά Συμβουλίου
   (Υπόθεση T-130/11)
   2011/C 130/38
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Marcel Gossio (Αμπιτζάν, Ακτή του Ελεφαντοστού) (εκπρόσωπος: G. Collard, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να διαπιστώσει, όσον αφορά τον προσφεύγοντα, Marcel GOSSIO, ότι ο κανονισμός ΕΕ 25/2011 του Συμβουλίου, της 14ης Ιανουαρίου 2011, και η απόφαση 2011/18/ΚΕΠΠΑ του Συμβουλίου, της 14ης Ιανουαρίου 2011, που δημοσιεύθηκαν στις 15 Ιανουαρίου 2011 στην Επίσημη Εφημερίδα της Ευρωπαϊκής Ένωσης, δεν δικαιολογούνται στην πράξη,
            
         
               —
            
            
               κατά συνέπεια,
               
                           —
                        
                        
                           να ακυρώσει τον κανονισμό 25/2011 του Συμβουλίου, της 14ης Ιανουαρίου 2011, και την απόφαση 2011/18/ΚΕΠΠΑ του Συμβουλίου, της 14ης Ιανουαρίου 2011·
                        
                     
                           —
                        
                        
                           επικουρικώς, να διατάξει τη διαγραφή του ονόματος του Marcel GOSSIO από τους καταλόγους που συνάπτονται στον ως άνω κανονισμό και στην ως άνω απόφαση.
                        
                     
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει δύο λόγους.
   
               1)
            
            
               Ο πρώτος λόγος αντλείται από παράβαση της υποχρεώσεως αιτιολογήσεως, καθόσον οι αιτιολογίες για την εγγραφή του προσφεύγοντος στον κατάλογο ατόμων και οντοτήτων στα οποία έχουν εφαρμογή τα περιοριστικά μέτρα είναι στερεότυπες, χωρίς να αναφέρεται κανένα συγκεκριμένο πραγματικό στοιχείο που να καθιστά δυνατή την εκτίμηση του σκοπίμου της εν λόγω εγγραφής.
            
         
               2)
            
            
               Ο δεύτερος λόγος αντλείται από πρόδηλη πλάνη, καθόσον ο προσφεύγων, καθώς μετείχε στον διοικητικό μηχανισμό ηγεσία της χώρας, λαμβανομένων υπόψη των καθηκόντων του, δεν μπορούσε να επιδείξει υποταγή σε κάποιον συγκεκριμένο πρόεδρο, αλλά όφειλε να συνεχίσει να ασκεί τα καθήκοντά του στο πλαίσιο του διοικητικού μηχανισμού στον οποίο ανήκει.